Fransiyada qariyalarni maftun qiluvchi va o‘ldiruvchi “qora beva” fosh etildi

Fransiyalik “Rivyeraning qora bevasi” deb ataluvchi ayol avvaldan rejalashtirib keksa boy erkaklarni o‘ziga maftun qilib, o‘ldirgani uchun bir umrga qamoq jazosiga hukm qilinishi mumkin. Bu haqda Yahoo! News xabar berdi.

Patrisia Dagorn firibgarlik va 2012-yilda 87 yoshli qariyaga nisbatan talonchilik qilgani uchun besh yillik qamoq jazosini o‘tamoqda. Bunga qadar politsiya ayolni o‘zi bilan birga yashagan 60 yoshli erkakni o‘ldirishda gumon qilgan. o‘shanda unga nisbatan ayb e’lon qilinmagan. Biroq tergov keyingi yili qayta boshlangan. Bunga undan 12 nafar erkakning shaxsiy hujjatlari topilgani sabab bo‘lgan.
Tergov davomida u 2011-yilda Kannda 85 yoshli erkakni ham o‘ldirganlikda gumon qilingan.